text: Danmark skal royna at knógva Fraklandi, og eisini norðmenn hava eina stóra uppgávu ímóti týsku vertunum.
text: #000002
text: Danmark og Frakland skulu stríðast um annað finaluplássið í kvøld
text: #000003
text: Tey fýra londini, ið eru eftir í stríðnum um heitið sum heimsmeistari í hondbólti, liggja tætt uppá hvørt annað landafrøðiliga. Eisini í styrki og dygd er tað ikki nógv, ið skilur Danmark, Frakland, Týskland og Norra. Í kvøld eru finaluplássini uppá spæl í Hamburg.Vertstjóðirnar vunnu hvør sín bólk í millumumfarinum. Danmark hevur vunnið allar dystirnar í endaspælinum. Týskland hevur heldur ikki tapt, men hevur leikt javnt tvær ferðir - í einum av førunum ímóti Fraklandi. Týskland hevur fyrimunin av heimavøllinum í kvøld, men norðmenn skulu ikki undirmetast. Tað verða teir heldur ikki av týska venjaranum, og Sander Sagosen og co. skulu royna at vinna á heimaliðnum við krútsterku verjuni. Har kann kontraspælið hjá Norra fáa stóran týdning. Í 2014 knústi Frakland dreymin hjá Danmark um eitt meistaraheiti á heimavølli. Tá vunnu fraklendingar stórt í EM-finaluni í Jyske Bank Boxen í Herning. Í kvøld hevur liðið hjá fyrrverandi verjuovastanum, Didier Dinard, møguleikan at forða dønum at spæla finalu í Herning sunnudagin. Franska liðið hevur ikki spælt framúr í hesum endaspælinum, men liðið er fylt við dygd, royndum og har er ein breidd, ið kann gerast avgerandi. Frakland hevur til dømi skift Melvyn Richardson og Nikola Karabatic inn í hópin undir HM.Danmark hevndi dygga ósigurin í EM, tá danir vunnu á Fraklandi í OL-finaluni í Rio í 2016. Nú flyta Nikolaj Jacobsen og hansara mennseg nú suður um landamarkið til landið, har fleiri av teimum hava heimstað. Hetta er tó ikki beinleiðis jaligt fyri danir, ið nú ikki hava fyrimunin av heimavøllinum. Tað hevur eisini verið gjørt nakað burturúr, at Danmark nú spælir væl fyrr á degnum enn higartil í kappingini (16.30 ístaðin fyri 19.15 ella 19.30) Tað vera tó helst nógvir danskir áskoðarar í Norðurtýsklandi í dag, og danska liðið tykist til reiðar at takast við fronsku stjørnurnar. Mikkel Hansen er ógvuliga upplagdir saman við Rasmus Lauge, og Niklas Landin hevur staðið eitt frálíkt endaspæl. Vongleikararnir eru sera tryggir, og spurningurin er so um verjan megnar at standa ímóti og at plássið á høgra bakkið verður væl útfylt av Nikolaj Øris og/ella Mads Mensah.Tað er lagt upp til ógvuliga spenanndi dystir í kvøld, har tað kann verða, at ein føroyingur fær ein leiklut.16.30: Danmark - Frakland (TV2) 19.30: Týskland - Norra (DR1)
text: #000004
text: Team Klaksvík tók tvey stig í fyrstu royndini
text: #000007